Diari Oficial de la Generalitat Valenciana


Sumari del DOGV 1972, del 25-02-1993 (1993/827262)

RESOLUCIÓ de 29 de gener de 1993, del Director General d'Urbanisme i Ordenació Territorial, per la qual fa públic l'acord de la Comissió Territorial d'Urbanisme d'Alacant que va aprovar definitivament el sol urbà de les normes subsidiàries d'Alcalalí.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1972

Data del DOGV
:   25-02-1993

Secció del DOGV
:   ALTRES DISPOSICIONS

Número del document
:   1993/827262


Data del document
:   29-01-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 29 de gener de 1993, del Director General d'Urbanisme i Ordenació Territorial, per la qual fa públic l'acord de la Comissió Territorial d'Urbanisme d'Alacant que va aprovar definitivament el sòl urbà de les normes subsidiàries d'Alcalalí.  
La Comissió Territorial d'Urbanisme d'Alacant, en la sessió del dia 16 d'octubre de 1992, a la vista de l'expedient de referència i en base als següents:  
Antecedents de fet  
1. La comissió Territorial d'Urbanisme, en la sessió del dia 26 de juny de 1991, acordà l'aprovació definitiva de les normes subsidiàries d'Alcalalí, llevat de les del sòl urbà, les qual quedaren en suspens fins que s'esmenaren determinades deficiències.  
2. L'ajuntament, amb data 10 de setembre i amb data 14 d'octubre de 1992, tramet nova documentació esmenadora de les objeccions imposades, aprovada en les sessions plenàries municipals del 4 d'agost i de 13 d'octubre de l'esmentat any.  
Consideracions tècnico- jurídiques  
I. La nova documentació aportada per l'ajuntament compleix en tots els seus punts l'anterior acord adoptat per aquesta comissió.  
II. La Comissió Territorial d'Urbanisme és competent per a l'adopció d'aquest acorda conformement amb el que disposa l'article. 118.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 20 de juny, i els articles 5 i 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar: aprovar definitivament el sòl urbà de les normes subsidiàries d'Alcalalí, per la qual cosa queda, per tant, aprovat l'esmentat instrument de planejament en la seua totalitat. L'ajuntament ha de publicar íntegrament en el Butlletí Oficial de la Província d'Alacant les normes urbanístiques refoses a l'efecte de la seua vigència conformement amb allò establert en l'article 70.2 de la Llei Reguladora de les Bases del Règim Local, en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992, i notificar el contingut d'aquesta resolució a tots els interessats que apareixen en l'expedient.  
La qual cosa es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i el 134 del Reglament de Planejament. Contra els anteriors acords, que no exhaureixen la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de 15 dies, d'acord amb el que disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 29 de gener de 1993.- El Director General d'Urbanisme i Ordenació Territorial: Gerardo- Roger Fernández Fernández.